ΓΡΑΠΤΗ ΕΡΩΤΗΣΗ E-3043/01

υποβολή: Elmar Brok (PPE-DE) προς την Επιτροπή

(5 Νοεμβρίου 2001)

Θέμα: Η σημασία των ηλεκτρονικών συστημάτων γεωγραφικών πληροφοριών για την οικονομική ανάπτυξη

1. Ποια είναι κατά τη γνώμη της Επιτροπής η σημασία των ηλεκτρονικών συστημάτων γεωγραφικών πληροφοριών για την ανάπτυξη της οικονομίας·

2. Με ποιο τρόπο στηρίζει η Επιτροπή τα ηλεκτρονικά συστήματα γεωγραφικών πληροφοριών και ιδίως τη συλλογή και αξιοποίηση των γεωγραφικών δεδομένων σε ηλεκτρονική μορφή·

3. Συμμερίζεται η Επιτροπή την άποψη ότι τα ηλεκτρονικά συστήματα γεωγραφικών πληροφοριών δεν αποτελούν εθνικήπόθεση, αλλά ότι έχουν πανευρωπαϊκή σημασία·

Απάντηση του κ. Liikanen εξ ονόματος της Επιτροπής

(7 Ιανουαρίου 2002)

1. Οι γεωγραφικές πληροφορίες (ΓΠ) είναι ένα πεδίο που παρουσιάζει σημαντικές οικονομικές δυνατότητες. Η αγορά για προϊόντα καιπηρεσίες σχετικά με ΓΠ έχει ήδη αναπτυχθεί αρκετά και η σπουδαιότητα των ΓΠ προβλέπεται ότι θα εμφανίσει μόνον ανοδικές τάσεις, με τη μετάβαση στις κινητές τηλεπικοινωνίες. Αποτελούν, για παράδειγμα, ουσιαστικό παράγοντα γιαπηρεσίες με βάση τον τόπο, που μπορεί να γίνουν ένα από τα βασικά στοιχεία του ασύρματου Ιντερνέτ. Η δυνατότητα διάθεσης γεωγραφικών πληροφοριώνψηλής ποιότητας έχει επίσης αντίκτυπο και σε άλλους τομείς, όπως των μεταφορών και της γεωργίας.

Επιπλέον, οι ΓΠ διαδραματίζουν όλο και μεγαλύτερο ρόλο όσον αφορά τον καθορισμό, την εφαρμογή, την παρακολούθηση και την αξιολόγηση των κοινοτικών πολιτικών, όπως στους τομείς του προγραμματισμού αντιμετώπισης καταστροφών και του περιβάλλοντος. Όντως, η δυνατότητα διάθεσης γεωγραφικών πληροφοριών μπορεί να θεωρηθεί απαραίτητη προϋπόθεση για την αειφόρο ανάπτυξη.

2. Η Επιτροπή προωθεί την ενίσχυση των δομών για τη δημιουργία και τη χρήση γεωγραφικών πληροφοριών και εφαρμογών με βάση τις ΓΠ, προς διάφορες κατευθύνσεις. Σε συνεργασία με τα κράτη μέλη, η Επιτροπή αναπτύσσει την ιδέα μιας ευρωπαϊκής βάσης ΓΠ (ESDI), που αναμένεται να καταλήξει τελικά σε πανευρωπαϊκή διαλειτουργική ψηφιακή χαρτογραφική κάλυψη.

Οι ΓΠ είναι επίσης ένας από τους τομείς που συμπεριλαμβάνονται στη γενική πολιτική της Επιτροπής για την εκμετάλλευση πληροφοριών του δημοσίου τομέα. Η Επιτροπή εξέδωσε, στις 23 Οκτωβρίου 2001, ανακοίνωση για την εκμετάλλευση πληροφοριών του δημοσίου τομέα(1), όπου παρουσιάζονται γενικοί προσανατολισμοί πολιτικής επί του θέματος.

Υπάρχουν διαθέσιμα χρηματοδοτικά μέσα για έργα γεωγραφικών πληροφοριών σε διάφορα κοινοτικά προγράμματα, όπως το 5ο πρόγραμμα-πλαίσιο έρευνας και τεχνολογικής ανάπτυξης (Ε&Α) και το πρόγραμμα eContent, που είναι στραμμένο προς την αγορά. Επί του παρόντος, η Επιτροπή χρηματοδοτεί ερευνητικά έργα στο πεδίο των γεωγραφικών πληροφοριών με ποσό άνω των 20 εκατομ. ευρώ.

Τέλος, σε διάφορες κοινοτικές πολιτικές, και ιδίως στην κοινοτική πολιτική για το περιβάλλον, οι γεωγραφικές πληροφορίες παίζουν όλο και σημαντικότερο ρόλο όσον αφορά τον καθορισμό, την εφαρμογή, την παρακολούθηση και την αξιολόγηση των νέων μέσων πολιτικής(2). Επί αυτής της βάσεως, η ιδέα για μια ευρωπαϊκή βάση ΓΠ είναι πολύ σημαντική, ώστε να αποφευχθούν αλληλεπικαλυπτόμενα και ασύμβατα μεταξύ τους στρώματα γεωγραφικών πληροφοριών.

3. Οι γεωγραφικές πληροφορίες αποτελούνπόθεση όλων των επιπέδων αρμοδιότητας: τοπικό, περιφερειακό, εθνικό και ευρωπαϊκό. Εφόσον τα ζητήματα που σχετίζονται με τις ΓΠ πολύ συχνά έχουν μια σημαντική ευρωπαϊκή, διασυνοριακή συνιστώσα, η Ευρωπαϊκή Ένωση έχει να διαδραματίσει σαφή ρόλο. Οι προαναφερόμενες πρωτοβουλίες δείχνουν με ποιον τρόπο η Επιτροπή συμβάλλει ήδη στο πεδίο των ΓΠ, όπουπάρχει προφανής ευρωπαϊκή προστιθέμενη αξία. Σε ορισμένες περιπτώσεις, η συνεργασία στον τομέα των γεωγραφικών πληροφοριώνπερβαίνει ακόμη και την ευρωπαϊκή κλίμακα. Η Επιτροπή επί του παρόντος συμβάλλει στην πρωτοβουλία παγκόσμιας κλίμακας GSDI (Global Spatial Data Infrastructure).

(1) COM(2001)607 τελικό.

(2) Πρβλ., για παράδειγμα, οδηγία 2000/60/ΕΚ του Ευρωπαϊκού Κοινοβουλίου και του Συμβουλίου της 23ης Οκτωβρίου 2000 για τη θέσπιση πλαισίου κοινοτικής δράσης στον τομέα της πολιτικής τωνδάτων, ΕΕ L 327 της 22.12.2000. Πρόταση οδηγίας του Ευρωπαϊκού Κοινοβουλίου και του Συμβουλίου σχετικά με την αξιολόγηση και τη διαχείριση του περιβαλλοντικού θορύβου — ΕΕ C 337 E της 28.11.2000.